b'\n_START_ARTICLE_\nKoiram\xc3\xa4ki (S\xc3\xa4rk\xc3\xa4nniemi)\n_START_PARAGRAPH_\nKoiram\xc3\xa4ki (vuoteen 2012 asti Lasten El\xc3\xa4intarha) on Tampereella S\xc3\xa4rk\xc3\xa4nniemen huvipuistossa sijaitseva teemapuistoalue, joka perustuu Mauri Kunnaksen luoman Koiram\xc3\xa4ki-kirjasarjan ymp\xc3\xa4rille. Alueella toimi aikaisemmin Lasten El\xc3\xa4intarha, jonka el\xc3\xa4imet ovat nyky\xc3\xa4\xc3\xa4n Koiram\xc3\xa4ess\xc3\xa4. Alue uudistettiin kes\xc3\xa4kaudeksi 2013 nykyiseen muotoonsa Koiram\xc3\xa4eksi. S\xc3\xa4rk\xc3\xa4nniemi on ilmoittanut uudistuksen hinnaksi yli 5 miljoonaa euroa.\n_START_SECTION_\nHistoria\n_START_PARAGRAPH_\nLasten El\xc3\xa4intarha avattiin vuonna 1970, jolloin sen el\xc3\xa4inten lukum\xc3\xa4\xc3\xa4r\xc3\xa4 oli melko v\xc3\xa4h\xc3\xa4inen. Vuonna 2012 eli viimeisen\xc3\xa4 toimintavuotena Lasten el\xc3\xa4intarhassa sek\xc3\xa4 nykyisin Koiram\xc3\xa4ess\xc3\xa4 asusteli ja asustelee noin 30 eri el\xc3\xa4inlajia ja yhteens\xc3\xa4 200 el\xc3\xa4inyksil\xc3\xb6\xc3\xa4.\n_START_SECTION_\nKoiram\xc3\xa4ki\n_START_PARAGRAPH_\nAlue on suunniteltu etenkin lapsiperheille, ja sielt\xc3\xa4 l\xc3\xb6ytyy muun muassa Koiram\xc3\xa4en kaupunki, maatila, talli ja Drakkulan linna sek\xc3\xa4 kauppoja. Koiram\xc3\xa4ess\xc3\xa4 ei kuitenkaan ole varsinaisia huvilaitteita._NEWLINE_Koiram\xc3\xa4en taustalla on ollut toiminnallisuuden ja yhdess\xc3\xa4tekemisen hakeminen. Suunnitteluty\xc3\xb6t kestiv\xc3\xa4t kolme vuotta, ja rakentaminen maksoi yli 5 miljoonaa euroa. Se on S\xc3\xa4rk\xc3\xa4nniemen suurin investointi 2000-luvulla._NEWLINE_Koiram\xc3\xa4ke\xc3\xa4 on ollut suunnittelemassa S\xc3\xa4rk\xc3\xa4nniemen ty\xc3\xb6ntekij\xc3\xb6ist\xc3\xa4 koostuva oma ty\xc3\xb6ryhm\xc3\xa4, amerikkalainen Bruce D. Robinson Design Group, Mauri Kunnaksen edustajana suunnittelussa Leena Carelse sek\xc3\xa4 arkkitehti- ja p\xc3\xa4\xc3\xa4suunnittelusta vastaamassa tamperelainen arkkitehtikonttori Petri Pussinen Oy.'